L 337/50 Den Europæiske Unions Tidende 21.12.2007 KOMMISSIONENS FORORDNING (EF) Nr. 1539/2007 af 20. december 2007 om koefficienter for korn, der eksporteres i form af Scotch whisky, for perioden 2007/08 KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1784/2003 af 29. september 2003 om den fælles markedsordning for korn ()), under henvisning til Kommissionens forordning (EF) nr. 1670/2006 af 10. november 2006 om visse gennemførelsesbe- stemmelser til Rådets forordning (EF) nr. 1784/2003 for så vidt angår fastsættelse og ydelse af tilpassede restitutioner for korn, der eksporteres i form af visse alkoholholdige drikkevarer ?), særlig artikel 5, og ud fra følgende betragtninger: (1) I artikel 4, stk. 1, i forordning (EF) nr. 1670/2006 er det fastsat, at restitutionen ydes for de mængder korn, som den restitutionsberettigede har anbragt under kontrol og destilleret, multipliceret med en koefficient, der fastsættes hvert år for hver af de pågældende medlemsstater. Koef- ficienten udtrykker forholdet mellem de samlede ekspor- terede mængder og de samlede markedsførte mængder af den pågældende alkoholholdige drikkevare på grundlag af den konstaterede tendens i udviklingen af disse mængder i det antal år, der svarer til den gennemsnitlige lagrings- periode for den pågældende alkoholholdige drikkevare. (2) — På grundlag af oplysninger fra Det Forenede Kongerige om perioden fra 1. januar til 31. december 2006 androg den gennemsnitlige lagringsperiode i 2006 seks år for Scotch whisky. (3) — Koefficienterne for perioden fra 1. oktober 2007 til 30. september 2008 bør fastsættes i overensstemmelse hermed. (4 — Ifølge artikel 10 i protokol nr. 3 til aftalen om EØS må der ikke ydes eksportrestitutioner ved eksport til Liech- tenstein, Island og Norge. Desuden har Fællesskabet indgået aftaler med visse tredjelande, der indebærer afskaffelse af eksportrestitutioner. I medfør af artikel 7, stk. 2, i forordning (EF) nr. 1670/2006 bør der tages hensyn hertil ved beregningen af koefficienterne for perioden 2007/08 — UDSTEDT FØLGENDE FORORDNING: Artikel 1 For perioden fra 1. oktober 2007 til 30. september 2008 er de koefficienter, der er omhandlet i artikel 4 i forordning (EF) nr. 1670/2006, og som gælder for korn, der i Det Forenede Konge- rige anvendes til fremstilling af Scotch whisky, fastsat i bilaget til nærværende forordning. Artikel 2 Denne forordning træder i kraft på dagen for offentliggørelsen i Den Europæiske Unions Tidende. Den anvendes fra den 1. oktober 2007. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 20. december 2007. (1) EUT L 270 af 21.10.2003, s. 78. Senest ændret ved forordning (EF) nr. 735/2007 (EUT L 169 af 29.6.2007, s. 6). (?) EUT L 312 af 11.11.2006, s. 33. Ændret ved forordning (EF) nr. 1913/2006 (EUT L 365 af 21.12.2006, s. 52). På Kommissionens vegne Mariann FISCHER BOEL Medlem af Kommissionen